Pirmsskola 6 gadi

Tēma: Draugi

1. nodarbība - Laba drauga tikumi

**Nodarbības atsegums**

**Plānotie bērnam sasniedzamie rezultāti**

***Bērnam veidojas priekšstats par to,***

* kādi tikumi nepieciešami labam draugam;
* kas raksturīgs draudzībai (cieņa, atklātība, uzticamība, laipnība, dāsnums, kopīgas intereses, atbalsts grūtos brīžos u.c.);
* cik liela nozīme ir draudzībai, lai mēs justos laimīgi un drošībā.

***Bērnam sāk veidoties morālais ieradums***

* atpazīt labu draugu tikumus;
* būt par uzticamu, līdzjūtīgu un godīgu draugu.

**Nodarbībā aplūkotās vērtības un tikumi**

|  |  |  |
| --- | --- | --- |
|  | **No Pirmsskolas izglītības vadlīnijām** | **Papildus no programmas “e-TAP”** |
| **Vērtības** | Cilvēka cieņa | Mīlestība, saskaņa |
| **Tikumi** | Laipnība, godīgums | Draudzīgums, empātija, pateicīgums |

**Atslēgvārdi:** draugi, draudzība, svarīgākais, mazāk svarīgais, tikumi.

**Atslēgas jautājumi:**

1. Kas ir svarīgākais/mazāk svarīgais, izvēloties draugu?
2. Kādi tikumi piemīt labam draugam?
3. Kā tu vari būt dāsns/laipns/godīgs un izrādīt cieņu saviem draugiem?

Bērna un skolotāja darbības plānotā rezultāta sasniegšanai

Ierosme. Kas ir svarīgi?

Uzrakstiet uz tāfeles šīs frāzes un izlasiet tās kopā ar bērniem:

* Viņam ir planšete.
* Viņam patīk tās pašas spēles, kas man.
* Viņš ir pieklājīgs.
* Viņš ir godīgs.
* Mums ir vienāda matu krāsa.

Pārrunājiet ar bērniem, kuri no šiem punktiem, izvēloties draugu, ir svarīgākie! Kuri ir mazāk svarīgi? Kāpēc? Kādas īpašības tu gribētu redzēt savā draugā / Kas cilvēku padara par labu draugu?

1. aktivitāte. Labs draugs ir...

Lūdziet bērniem iztēloties kādu, kurš viņiem ir labs draugs! Kāds ir šis cilvēks? Kas viņu padara par labu draugu? Mudiniet pievērst uzmanību tikumiem! Lūdziet bērniem uzzīmēt zīmējumu vai izveidot plakātu par “labu draugu”! Kopīgi veidojiet darbu izstādi un to apskatiet!

Varat izmantot arī interaktīvo materiālu par draugu īpašībām (latviešu valodā): <https://registri.visc.gov.lv/vispizglitiba/saturs/dokumenti/metmat/vertibizglitiba/default.html> (1.–3. klase, 6. tēma “Atšķirības”).

2. aktivitāte. Kā tas izpaužas?

Pārdomā 1. aktivitātē izmantotos tikumus! Kā izpaustos laipnība (u. c. tikumi) jūsu pirmsskolā? Lūdziet bērniem izvēlēties vienu no tikumiem un uzzīmēt zīmējumu, kurā redzams, kā cilvēks demonstrē šo tikumu, piemēram, pasniedzot citam skolēnam bumbu, esot laipnam pret citu vai apsēžoties blakus kādam, kurš ir noskumis! Zīmēšanas vietā jūs varat izmantot lomu spēles un izspēlēt šos tikumus.

Varat izmantot arī šo interaktīvo materiālu par izpalīdzību (latviešu valodā): <https://registri.visc.gov.lv/vispizglitiba/saturs/dokumenti/metmat/vertibizglitiba/default.html> (1.–3. klase, 2. tēma “Izpalīdzība”).

Kopīgā noslēguma apspriede: refleksija

Vai šajā nedēļā esi bijis labs draugs? Kādus tikumus tu esi izrādījis? Kādā veidā? Kurš šajā nedēļā bija labs draugs tev? Kāpēc?

Kolēģu komentāri:

“Piemēram, saucām labās īpašības viens otram, metot mīkstu bumbu un sakot labu īpašību, kas otram piemīt”.

“Tapa interesanti plakāti "Labs draugs" un “Lomu spēles”.”

“Pirmsskolas bērniem būtu noderīgas arī kādas filmiņas par labām un sliktām situācijām .”